**SĒDES PROTOKOLA IZRAKSTS**

*Kokneses novada Kokneses pagastā*

2020.gada 27.janvārī Nr.1

**6.4.**

**Noteikumu “Par kārtību, kādā Kokneses novada pašvaldībā piešķiramas naudas balvas par izciliem sasniegumiem sportā, izglītībā, kultūrā un naudas balvu apmēru” apstiprināšana**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kokneses novada domes deputāti, iepazinušies ar noteikumu projektu “Par kārtību, kādā Kokneses novada pašvaldībā piešķiramas naudas balvas par izciliem sasniegumiem sportā, izglītībā, kultūrā un naudas balvu apmēru”,

pamatojoties Valsts pārvaldes iekārtas likuma 72.panta pirmās daļas 2.punktu, likuma “Par pašvaldībām” 12.pantu, 15.panta pirmās daļas 4., 5.un 6.punktu, 41.panta pirmās daļas 2.punktu, Izglītības likuma 17.panta trešās daļas 27.punktu, ņemot vērā Kultūras, izglītības, sporta un sabiedrisko lietu un Finanšu un attīstības pastāvīgo apvienoto komiteju 22.01.2020. ieteikumus, atklāti balsojot, atklāti balsojot, PAR-11 (Ilgonis Grunšteins, Aigars Kalniņš, Pēteris Keišs, Rihards Krauklis, Jānis Liepiņš, Raina Līcīte, Henriks Ločmelis, Edgars Mikāls, Māris Reinbergs, Ziedonis Vilde , Dainis Vingris), PRET-nav, ATTURAS- nav, Dāvis kalniņš balsojumā nepiedalās, Kokneses novada dome NOLEMJ:

1.Apstiprināt noteikumus “Par kārtību, kādā Kokneses novada pašvaldībā piešķiramas naudas balvas par izciliem sasniegumiem sportā, izglītībā, kultūrā un naudas balvu apmēru”( *pielikumā*).

2.Saskaņā ar budžeta iespējām noteikt, ka naudas balvu apmērs, saskaņā ar šiem noteikumiem 2020.gadā nevar pārsniegt:

* 1. sportā 2000, *euro*(divi tūkstoši *euro*);
  2. izglītībā 1000 , *euro*( viens tūkstotis *euro*);
  3. kultūrā 1 500, *euro*( viens tūkstotis pieci simti *euro*);

3.Noteikumi piemērojami ar 2020.gada 2.janvāri.

4.Publicēt noteikumus Kokneses novada mājas lapā [www.koknese.lv](http://www.koknese.lv).

5.Atbildīgie par lēmuma izpildi P/A “Kokneses Sporta centra “ direktors Dāvis Kalniņš, kultūras nama direktore Inguna Strazdiņa un Izglītības darba speciāliste Inese Saulīte.

Sēdes vadītājs,

Domes priekšsēdētājs ( personiskais paraksts) D.Vingris

APSTIPRINĀTS

ar Kokneses novada domes

2020.gada 27.janvāra domes sēdes

lēmumu Nr.6.4(protokols Nr.1)

**Noteikumi “Par kārtību, kādā Kokneses novada pašvaldībā piešķiramas naudas balvas par izciliem sasniegumiem sportā, izglītībā, kultūrā un naudas balvu apmēru”**

*Izdoti saskaņā ar Valsts pārvaldes iekārtas likuma 72.panta pirmās daļas 2.punktu,*

*likuma “Par pašvaldībām” 12.pantu, 15.panta pirmās daļas 4., 5.un 6.punktu,*

*41.panta pirmās daļas 2.punktu,*

*Izglītības likuma 17.panta trešās daļas 27.punktu*

1. **Vispārīgie jautājumi**
2. Noteikumi nosaka kārtību, kādā piešķiramas naudas balvas Kokneses novada pašvaldības dibināto vispārējās izglītības iestāžu izglītojamajiem un viņu pedagogiem par izciliem sasniegumiem valsts vai starptautiskā mēroga mācību priekšmetu olimpiādēs, zinātniski pētniecisko darbu valsts konkursos, Kokneses novada pašvaldības dibināto amatiermākslas kolektīvu mākslinieciskajiem vadītājiem, koncertmeistariem, kormeistariem, kuri pārstāvējuši Kokneses novadu vai Latvijas Republiku, par izciliem sasniegumiem valsts vai starptautiskā mēroga skatēs, konkursos, festivālos, Kokneses novada sportistiem un viņu treneriem par izciliem sasniegumiem valsts vai starptautiskā mēroga sporta sacensībās, ja iegūtas godalgotas vietas un/vai atzinības.

2. Naudas balvas piešķir ar Kokneses novada domes lēmumu.

1. **Naudas balvu piešķiršana sportā**

3.Par izciliem sasniegumiem sportā sportistiem un treneriem piešķir Pateicības rakstu un naudas balvu.

4.Naudas balvas (pēc nodokļu nomaksas) tiek piešķirtas sportistiem, viņu treneriem, veterānu sporta kustības dalībniekiem individuālajos un komandu sporta veidos, kā arī nacionālo izlašu sportistiem, kas pārstāv Kokneses novadu vai Latvijas Republikas sporta intereses olimpiskajās spēlēs, pasaules vai Eiropas čempionātā un valsts mēroga sacensībās, šādā apmērā:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vieta | Olimpiskās (paraolimpiskās) spēles (*euro*) | Pasaules čempionāti (individuāli vai komandas sastāvā) (*euro)* | | | | Eiropas čempionāts (individuāli vai komandas sastāvā) (*euro*) | | | | Latvijas čempionāts (individuāli vai komandu dalībnieki) ( *euro)* | | | | Latvijas olimpiāde un Jaunatnes olimpiāde (individuāli vai komandu dalībnieki) (*euro)* | |
|  |  | Olimpiskajos sporta veidos | Neolimpiskajos sporta veidos\* | Veterānu sports\* | Bērni / jaunieši /juniori\*\* | Olimpiskajos sporta veidos | Neolimpiskajos sporta veidos\* | Veterānu sports\* | Bērni / jaunieši /juniori\*\* | Olimpiskajos sporta veidos | Neolimpiskajos sporta veidos \* | Veterānu sports\* | Bērni / jaunieši /juniori\*\* | Pieaugušie | Jaunieši/juniori\*\* |
| 1. | 700,00 | 500,00 | 250,00 | 200,00 | 400,00 | 350,00 | 180,00 | 140,00 | 280,00 | 60,00 | 40,00 | 40,00 | 60,00 | 150,00 | 100,00 |
| 2. | 550,00 | 350,00 | 180,00 | 140,00 | 280,00 | 250,00 | 125,00 | 100,00 | 200,00 | 45,00 | 30,00 | 30,00 | 45,00 | 120,00 | 80,00 |
| 3. | 400,00 | 250,00 | 130,00 | 100,00 | 200,00 | 175,00 | 90,00 | 70,00 | 140,00 | 30,00 | 20,00 | 20,00 | 40,00 | 70,00 | 60,00 |
| 4. | 300,00 | 150,00 | - | - | 120,00 | 105.00 | - | - | 85,00 | - | - | - | - | 60,00 | 40,00 |
| 5. | 200,00 | 125.00 | - | - | 100,00 | 90,00 | - | - | 70,00 | - | - | - | - | 40,00 | 30,00 |
| 6.-10.vieta | 150,00 | 100,00 | - | - | 80,00 | 70,00 | - | - | 60,00 | - | - | - | - | 30,00 | 20,00 |

* attiecīgo sporta veidu federāciju atzītās sacensības

\*\* bērniem, jauniešiem/junioriem visu čempionātu veidos pielieto koeficientus:

U-18 vecuma grupa un vecāki sportisti – 1; U-16 vecuma grupa un jaunāki sportisti – 0.75;

\*\*\* balvu apmērs var tikt samazināts, ja kopējo balvu apmēra summa pārsniedz konkrētā gadā pašvaldības piešķirtā budžeta apmēru.

1. Komandu sporta veidos tiek apbalvotas komandas, kas Latvijas čempionāta kopvērtējumā izcīnījušas 1. - 4.vietu atkarībā no komandu skaita:

5.1.Ja sacensībās piedalījās 3 komandas un ir iegūta 1.vieta;

5.2.Ja 4-5 komandas – 1. - 2.vieta;

5.3.Ja 6-9 komandas – 1. - 3.vieta;

5.4.Ja 10 un vairāk komandas – 1. - 4.vieta (par 4.vietu naudas balvu saņem 75% apmērā no 3.vietas naudas summas).

1. Komandu sporta veidos katrs komandas dalībnieks saņem tādu pašu naudas balvu kā individuālajos sporta veidos.
2. Ja sportistam kalendārā gadā ir vairāki sasniegumi, par kuriem saskaņā ar šiem noteikumiem var tikt piešķirta naudas balva, naudas balvu piešķir par vienu augstāko sportista sasniegumu.
3. Sportista trenerim par sportista sagatavošanu attiecīgajā sporta disciplīnā, ja sportists ir ieguvis godalgotu vietu, piešķir naudas balvu 100% apmērā no sportista naudas balvas apmēra.
4. Sportista trenerim piešķir naudas balvu, ja treneris trenē sportistu ne mazāk kā 1 gadu un trenerim ir treniņu grupa Kokneses novadā.
5. Ja treneris ir sagatavojis vairākus sportistus, kuri ir ieguvuši godalgotas vietas, trenerim piešķir naudas balvu par vienu augstāko sportista sasniegumu šajos noteikumos noteiktā apmērā.
6. Ja sportistu gatavojuši vairāki treneri, naudas balva sadalāma līdzīgās daļās. Pateicības rakstu pasniedz katram trenerim.
7. Iesniegumu par balvas piešķiršanu iesniedz treneri, sportisti vai viņu pārstāvji Kokneses novada domes sekretārei par iepriekšējo gadu līdz nākamā gada 10.janvārim.Pieteikums jānoformē pēc parauga veidlapas( *1. pielikums*). Balvu atbilstību izvērtē un lēmuma projektu iesniegšanai domē sagatavo Kultūras, izglītības, sporta un sabiedrisko lietu komiteja.

**III. Naudas balvu piešķiršana izglītībā**

**13.Skolēnu sasniegumu izvērtēšnas kārtība**

13.1. Kokneses novada pašvaldības dibināto vispārējās, profesionālās ievirzes, interešu izglītības iestāžu skolu skolēnu sasniegumus vērtē ik gadus attiecīgā mācību gada noslēgumā.

13.2. Skolēnu sasniegumu izvērtēšanā ņem vērā rezultātus, kuri sasniegti:

13.2.1. Valsts mācību priekšmetu olimpiādēs,atklātajās mācību priekšmetu olimpiādēs, skatēs, konkursos;

13.2.2. Eiropas un Pasaules mācību priekšmetu olimpiādēs, skatēs, konkursos;

13.2.3. Latvijas skolēnu zinātniskajā konferencē.

**14.** Sasniegumu vērtēšanu veic Kokneses novada izglītības iestāžu vadītāju un vietnieku metodiskā komisija līdz kārtējā gada maija mēneša 20. datumam saskaņā ar mācību priekšmetu olimpiāžu un konkursu rezultātu vērtēšanas protokoliem attiecīgajā mācību gadā. Lēmuma projektu iesniegšanai domē sagatavo Kultūras, izglītības, sporta un sabiedrisko lietu komiteja.

**15.Apbalvošnas kārtība**

15.1.Par izciliem sasniegumiem reģionālajās, valsts vai starptautiskā mēroga mācību priekšmetu olimpiādēs, zinātniski pētniecisko darbu valsts konferencēs, valsts vai starptautiskā mēroga skatēs, konkursos Kokneses novada pašvaldības dibināto vispārējās, profesionālās ievirzes, interešu izglītības iestāžu izglītojamajiem un viņu pedagogiem, mākslinieciskajiem vadītājiem, koncertmeistariem, kormeistariem piešķir Pateicības rakstu un naudas balvu.

15.2.Naudas balvas (pēc nodokļu nomaksas) izglītojamajiem un viņu pedagogiem tiek piešķirtas šādā apmērā:

|  |  |  |  |
| --- | --- | --- | --- |
| Sasniegtais rezultāts | Balvas apmērs par augstiem individuāliem sasniegumiem reģiona, valsts mācību priekšmetu olimpiādēs, atklātajās olimpiādēs, zinātniski pētniecisko darbu konferencē, konkursos un skatēs (pēc nodokļu nomaksas): | | |
|  | Reģionālā mērogā ( *euro)* | Valsts mērogā (*euro)* | Starptautiskā mērogā (*euro)* |
| 1.vieta | 50,00 | 100,00 | 350,00 |
| 2.vieta | 40,00 | 80,00 | 250,00 |
| 3.vieta | 30,00 | 60,00 | 175,00 |
| Atzinība | 20,00 | 50,00 | 100,00 |

15.2.1. Par augstiem skolēna individuāliem sasniegumiem vairākos mācību priekšmetos naudas balvas tiek summētas, bet tās kopējais apmērs nedrīkst pārsniegt valstī noteikto minimālās algas apmēru. Tas neattiecas uz sasniegumiem starptautiskā mērogā.

15.2.2. Ja sasniegumus guvušu skolēnu zinātniski pētniecisko darbu ir izstrādājuši divi skolēni, tad attiecīgo šīs kārtības 2. punktā minēto naudas balvas summu sadala uz diviem skolēniem.

15.2.3. Naudas balvas un Pateicības raksts pedagogiem par skolēnu individuāliem, skolēnu komandu vai kolektīvu sasniegumiem:

|  |  |  |  |
| --- | --- | --- | --- |
| Sasniegtais rezultāts | Balvas apmērs par augstiem skolēnu sasniegumiem reģiona, valsts mācību priekšmetu olimpiādēs, atklātajās olimpiādēs, zinātniski pētniecisko darbu konferencē, konkursos un skatēs (pēc nodokļu nomaksas): | | |
|  | Reģionālā mērogā ( *euro)* | Valsts mērogā (*euro)* | Starptautiskā mērogā ( *euro)* |
| 1.vieta | 50,00 | 100,00 | 350,00 |
| 2.vieta | 40,00 | 80,00 | 250,00 |
| 3.vieta | 30,00 | 60,00 | 175,00 |
| Atzinība | 20,00 | 50,00 | 100,00 |

15.2.4. Ja pedagogs ir sagatavojis skolēnus vairākos mācību priekšmetos, naudas balvas tiek summētas, bet tās kopējais apmērs nedrīkst pārsniegt valstī noteikto minimālās algas apmēru. Tas neattiecas uz sasniegumiem starptautiskā mērogā.

15.2.5.Ja skolēnu olimpiādei, konkursam, zinātniski pētniecisko darbu konferencei ir gatavojuši vairāki skolotāji, attiecīgo šīs kārtības 5. punktā minēto naudas balvas summu sadala uz skolotāju skaitu.

15.2.6.Par augstiem komandu un kolektīvu sasniegumiem, kas gūti, pārstāvot Kokneses novadu, reģionālās, valsts, starptautiskās mākslinieciskās pašdarbības konkursos, skatēs un/vai citos interešu izglītības konkursos, kā arī dažādos mācību priekšmetu konkursos (IZM (VISC), mācību priekšmetu asociāciju rīkotos) komandai vai kolektīvam tiek piešķirta attiecīga zemāk šajā punktā minētā naudas summa, kuru saskaņā ar kolektīva vai komandas vairākuma vēlmēm izmaksā vai nu individuāli katram dalībniekam vai visai komandai vai kolektīvām kopā izmantošanai komandas vai kolektīva ieceru realizēšanai:

|  |  |  |  |
| --- | --- | --- | --- |
| Sasniegtais rezultāts | Balvas apmērs par komandu un kolektīvu sasniegumiem, konkursos un skatēs (pēc nodokļu nomaksas): | | |
|  | Reģionālā mērogā ( *euro)* | Valsts mērogā (*euro)* | Starptautiskā mērogā ( *euro)* |
| 1.vieta | 50,00 | 100,00 | 350,00 |
| 2.vieta | 40,00 | 80,00 | 250,00 |
| 3.vieta | 30,00 | 60,00 | 175,00 |
| Atzinība | 20,00 | 50,00 | 100,00 |

**IV .Naudas balvas kultūrā**

16.Amatiermākslas kolektīviem par sasniegumiem valsts vai starptautiskā mēroga amatiermākslas skatēs, konkursos, festivālos, piešķir naudas summas šādā apmērā:

16.1.par pirmo vietu (pakāpi) jeb laureāta nosaukumu – 150,00 *euro;*

16.2.par otro vietu (pakāpi) – 120,00 *euro;*

16.3.par trešo vietu (pakāpi) – 90,00 *euro;*

16.4.par Atzinības rakstu – 40,00 *euro.*

17,Piešķirto naudas summu amatiermākslas kolektīvs var izlietot pakalpojuma apmaksai vai preču iegādei.

18.Naudas balva tiek piešķirta par sasniegumiem, kas iegūti gada laikā.

19. Ja amatiermākslas kolektīvam ir vairāki sasniegumi, par kuriem saskaņā ar šiem noteikumiem var tikt piešķirta naudas balva, naudas balvu piešķir par vienu augstāko individuālā izpildītāja vai kolektīva sasniegumu.

20.Kolektīvu mākslinieciskajiem vadītājiem, kas sagatavojuši amatiermākslas kolektīvus, piešķir naudas balvu 100% apmērā no šajos noteikumos noteiktā individuālā izpildītāja vai kolektīva naudas summas apmēra.

21.Koncertmeistariem, kormeistariem, kas sagatavojuši vairākus amatiermākslas kolektīvus, piešķir naudas balvu 50% apmērā no šajos noteikumos noteiktā kolektīva naudas summas apmēra.

22.Ja pedagogs, mākslinieciskais vadītājs, koncertmeistars, kormeistars, ir sagatavojis vairākus kolektīvus, kuri ir ieguvuši godalgotas vietas, pedagogam, mākslinieciskajam vadītājam, koncertmeistaram, kormeistaram, piešķir naudas balvu par vienu augstāko izpildītāja vai kolektīva sasniegumu šajos noteikumos noteiktā apmērā.

23.Ja kolektīvu gatavojuši vairāki pedagogi, mākslinieciskie vadītāji, koncertmeistari, kormeistari, naudas balva sadalāma līdzīgās daļās. Pateicības rakstu pasniedz katram pedagogam, mākslinieciskajam vadītājam, koncertmeistaram, kormeistaram.

24.Iesniegumu naudas balvas saņemšanai par izciliem sasniegumiem valsts vai starptautiskā mēroga skatēs, konkursos, festivālos (izņemot par sasniegumiem vispārējās, profesionālās ievirzes vai interešu izglītības iestādēs) iesniedz amatiermākslas kolektīvu (kuri ir pašvaldības nodibinājums) vadītāji Kokneses kultūras namā pēc kultūras pasākuma norises, ne vēlāk kā līdz katra gada 15.maijam, klāt pievienojot ziņas par dalību, tās pamatojot ar oficiāla dokumenta kopiju vai precīzu interneta adresi juridiskas personas mājas lapā. Lēmuma projektu iesniegšanai domē sagatavo Kultūras, izglītības, sporta un sabiedrisko lietu komiteja.

1. **Noslēguma jautājumi**

**25.** Kultūras, izglītības, sporta un sabiedrisko lietu komitejas lēmuma projekti tiek apstiprināti ar domes lēmumu.

26.Apbalvošana notiek katru gadu. Tā var tikt veikta svinīgā pasākumā.

27.Pateicības rakstu un naudas balvu pasniedz domes priekšsēdētājs vai viņa pilnvarota persona.

28.Naudas balvas tiek piešķirtas gadskārtējā pašvaldības budžeta ietvaros.

29.Izmaksājot naudas balvas, ievēro Valsts un pašvaldību institūciju amatpersonu un darbinieku atlīdzības likumā noteiktos ierobežojumus.

Sēdes vadītājs,

Domes priekšsēdētājs ( personiskais paraksts) D.Vingris

*1.pielikums*

**Kokneses novada dome**

Kultūras, izglītības, sporta un

sabiedrisko lietu komitejai

**PIETEIKUMA VEIDLAPA**

**naudas balvas saņemšanai par izciliem sasniegumiem sportā**

1. Balvas pretendenta vārds, uzvārds, dzimšanas datums:

|  |
| --- |
|  |

1. Balvas pretendenta kontaktinformācija:

|  |
| --- |
| * 1. E-pasts:   2. Tālrunis:   3. Dzīvesvietas adrese: |

1. Sacensības, kurās uzrādīts labākais rezultāts (nosaukums, norises vieta un laiks)

|  |
| --- |
|  |

1. Izcīnītā vieta, rezultāts:

|  |
| --- |
|  |

1. Pielikums (jāpievieno sacensību rezultātu kopija vai jānorāda interneta vietne, kur rezultāti ir apskatāmi)

|  |
| --- |
|  |

Datums

Paraksts